Diari Oficial de la Generalitat Valenciana


Sumari del DOGV 7666, del 26-11-2015 (2015/9568)

RESOLUCIÓ de 30 de juliol de 2015, de la directora general, per la qual es reajusta la distribució pressupostària entre els distints programes de la convocatòria d'ajudes en matèria d'estalvi i eficiència energètica en la indústria, sector edificació i diversificació energètica per a l'exercici 2014.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7666

Data del DOGV
:   26-11-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/9568


Data del document
:   30-07-2015

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de juliol de 2015, de la directora general, per la qual es reajusta la distribució pressupostària entre els distints programes de la convocatòria d'ajudes en matèria d'estalvi i eficiència energètica en la indústria, sector edificació i diversificació energètica per a l'exercici 2014. [2015/9568]  
Vista la Resolució de 26 de novembre de 2014 (DOCV 7419, 09.12.2014), del president de l'Institut Valencià de Competitivitat Empresarial, per la qual es convoquen ajudes en matèria d'estalvi i eficiència energètica en la indústria, sector edificació i diversificació energètica per a l'exercici 2014.  
  
Considerant  
L'article 3 de la Resolució de 26 de novembre de 2014, del president de l'Institut Valencià de Competitivitat Empresarial, estableix que mitjançant una resolució del director adjunt de l'IVACE (director general d'Energia) es podrà reajustar la distribució pressupostària entre els distints programes, d'acord amb les sol·licituds d'ajuda presentades.  
  
El Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial, assenyala en l'article 8 que la persona titular de la direcció general competent en matèria d'indústria de la Conselleria exercirà la direcció general de l'IVACE.  
El Decret 103/2015, de 7 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, disposa en l'article 30.3.c les funcions que assumix la Direcció General d'Indústria i Energia.  
Estudiades les sol·licituds d'ajuda presentades dins dels diferents programes, s'observa que el nombre de sol·licituds presentades en el Programa de Diversificació Energètica és inferior al pressupost disponible mentre que, al contrari, en el Programa d'Estalvi i Eficiència Energètica en la Indústria i en el Programa d'Estalvi i Eficiència Energètica en l'Edificació el nombre de sol·licituds és superior al pressupost disposat.  
Amb motiu d'optimitzar els fons existents en l'esmentada resolució d'ajudes, es resol:  
  
Redistribuir els fons assignats entre els diferents programes, i les noves quantitats màximes que se'n destinen a cada un seran les que es detallen a continuació:  
Programa d'Estalvi i Eficiència Energètica en la Indústria: 1.570.437,60 euros.  
Programa d'Estalvi i Eficiència Energètica en l'Edificació: 670.000,00 euros.  
Programa de Diversificació Energètica: 155.012,40 euros.  
  
València, 30 de juliol de 2015. - La directora general: Júlia Company Sanus.